  Туспуктэм: Руслан Нуриахметов Анжелика Тихонова корреспондент 0+ 16-тӥ пӧсьтолэзе Сюмси черкогуртысь шор площадьын «Узы-боры» усьтэм ёроскуспо фестиваль-вожвылъяськон ортчоз. Со сярысь ёрос лулчеберет юртлэн «ВКонтакте» мерлыко вотэсысь бамаз ивортӥзы. Ужрадэз 11 часын сӥё-дано усьтозы. Собере пӧртэм конкурсъёс ортчозы: - нылкышноослы – «45 – баба ягодка опять»; - творчествоя коллективъёслы но нимаз кырӟасьёслы – «Жингрес куараос. Мульы пуштон»; - нылкышноослы – руль бергатон устолыкъя «Автоледи»; - кечъёс куспын – «Коза – краса села»; - бакчасульдэръёсъя – «Бакча суред». Куноос чеберлыко киужъёсъя «Узыё-борыё интые» адӟытон-ярмаркае, емышъёслэсь пӧрамъёсын «Бусьтыр ӝӧквыл» адӟытон-вожвылъяськонэ пыриськыны, йӧлэсь тусьты-пуньы лэсьтонэн тодматскыны быгатозы. Со сяна, шудонъёсын, ӵошатсконъёсын, мастер-классъёсын интерактивной площадкаос ужалозы.  Мылкыд карисьёс понна Сюмси ёрослэн историезъя машинаосын «В поисках клада купца Долбежева» квест-шудон луоз. Со ӵукна 8 час 30 минутэ кутскоз но одӥг час ӵоже кыстӥськоз. 17 часын эктонъёс кутскозы. Фестиваль-вожвылъяськонэз фейерверкен йылпумъялозы. Тодэ вайытом, Яр ёросын 16-тӥ пӧсьтолэзе губилы сӥзем фестиваль ортчоз. Тегъёс: Сюмси Удмуртия Лулчеберет фестиваль Удмуртиысьтуризм  